18/06/2019 | Administración LocalMunicipal
Santiago de Compostela
Tesourería. Sección de Xestión
Normativa

ANUNCIO APROBACIÓN DEFINITIVA DO EXPEDIENTE 2019/01 DE MODIFICACIÓN DA ORDENANZA FISCAL 3.16 DE TAXA POR PRESTACIÓN DO SERVIZO DE RECOLLIDA E TRATAMENTO DE RESIDUOS SÓLIDOS URBANOS I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 10 de abril de 2019, adoptou o acordo de aprobación inicial do expediente 2019/01 de modificación da ordenanza fiscal 3.16 da taxa por prestación do servizo de recollida e tratamento de residuos sólidos urbanos Durante o prazo de exposición ao público non se presentaron reclamacións contra o acordo de aprobación inicial do expediente 2019/01, polo que se entende definitivamente aprobado. II) Aos efectos previstos no artigo 17.4 do TRFL publícase o texto definitivo da modificación da ordenanza fiscal 3016 da taxa por prestación do servizo de recollida e tratamento de residuos sólidos urbanos. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, do 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) TEXTO DA NOVA DISPOSICIÓN ADICIONAL E DA DISPOSICIÓN FINAL DA ORDENANZA FISCAL 3.16 DE TAXA POR PRESTACIÓN DO SERVIZO DE RECOLLIDA E TRATAMENTO DE RESIDUOS SÓLIDOS URBANOS “Disposición adicional: Cando a Xunta de Galicia resolva aplicar para un exercicio a bonificación do canon unitario por tratamento de residuos domésticos de acordo coas condicións fixadas no punto tres bis da disposición adicional vixésimo primeira da Lei 11/2013, e aos efectos de manter o principio de equivalencia, aplicarase aos usuarios do servizo con tarifa incluída no apartado 5.1 un desconto en función do importe que supoña a minoración que estableza a Administración autonómica no canon. O Pleno, previo informe do servizo responsable da recollida de lixo, determinará: 1. O importe previsto de aforro no custo do canon como consecuencia da bonificación.2. A porcentaxe de minoración a aplicar sobre a débeda neta nun único bimestre aos usuarios das tarifas incluídas no apartado 5.1. 3. O bimestre no que se aplique a porcentaxe de minoración aprobada, tendo en conta que debe permitir a acreditación do cumprimento das condicións consonte o disposto na normativa da Administración autonómica.” DISPOSICIÓN FINAL A presente Ordenanza foi aprobada de xeito provisorio polo Pleno da Corporación na sesión celebrada o día 10 de abril de 2019. Contra o acordo inicial non se presentaron reclamacións, polo que se entende elevado automáticamente a definitivo. Comezará a aplicarse a partir da día seguinte á publicación do anuncio de aprobación definitiva no no Boletín Oficial da Provincia, e aplicarase mentres non se acorde a súa derrogación ou modificación. Santiago de Compostela, 11 de xuño de 2019. O CONCELLEIRO DELEGADO DE FACENDA EN FUNCIÓNS Asdo.: Xan Duro Fernández